 ڪراچي (ويب ڊيسڪ) اداڪارا حريم فاروق چيو آهي ته هوءَ ملڪ ۾ خوشين جو وائرس پکيڙڻ  جي خواهشمند آهي. ملڪ ۾ ڪورونا وائرس سبب ماڻهن ۾ خوف پکڙيل آهي هر شخص ان موت مار وائرس سبب پريشاني ۾ مبتلا آهي. ان صورتحال ۾ اداڪارا حريم فاروق به ملڪ ۾ وائرس پکيڙڻ جي خواهش جو اظهار ڪيو آهي. ۽ اهو وائرس موت مار نه پر خوشين جو وائرس آهي. حريم فاروق گذريل ڏينهن انسٽاگرام تي پنهنجي مسڪرائيندڙ تصوير شيئر ڪندي لکيو ته آئون رڳو هڪ ئي طرح جو وائرس ڦهلائڻ چاهيان ٿي ۽ اهو ”خوشين جو وائرس“ آهي. ان جون علامتون خوش رهڻ، کلڻ، محبت، شڪر گذاري ۽ هاڪاري طرز عمل آهن، ۽ ان بيماري لاءِ ڪنهن به احتياطي تدبيرن جي ضرورت به نه  آهي. اداڪارا ماڻهن کي اپيل ڪئي ته ان وائرس کي ڦهلائڻ ۾ جيترو ٿي سگھي سندس مدد ڪئي وڃي.  